باریش پیناری عملیاتیندا تل ابیاد و راس العین شهر‌لرینه باغلی 42 کند، ی.پ.گ/پ.ک.ک‌لی ترورچولاردان آزاد ائدیلدی.
سوریه‌ده فیرات چایی‌نین شرقینه قارشی باریش پیناری عملیاتی پلانلاشدیردیغی کیمی اوغورلا داوام ائدرکن باشقا یول‌لاری‌نین قالمادیغینی گؤرن ترورچولار سیلاح بوراخماغا باشلادی.
عملیات چرچیوه‌سینده 24 ترورچو امنیت گوجلرینه تسلیم اولوب. 480 ترورچو ایسه اؤلدورولوب.
تورک سیلاح‌لی گوجلری‌نین عملیات میدانینداکی ایره‌لیلمه‌سی سوررکن بعضی ترورچولار ده قاچماغا باشلادی.
تشکیلات‌دان قوپما‌لارین آرتماسی ایله چاره‌سیز قالان سرکرده‌لرین، بونو قارشی‌سینی آلماق اوچون تشکیلات ایچ  اؤلدورمه اولماقلا فرقلی اصول‌لارا ال آتدیق‌لاری بیلدیریلیر.
باریش پیناری عملیاتی چرچیوه‌سینده سوریه سرحدین‌دکی نیظامی بیرلیک‌لره گوجلندیرمه‌لر ده داوام ائدیر.
عملیات ایچینده ایستیفاده ائدیلمک اوچون تورکیه‌نین فرق‌لی بؤلگه‌لرین‌دکی بیرلیکلردن‌ گؤندریلن نیظامی واسطه‌لردن عبارت کونووی کیلسه گلدی.
مهمات یوکلنمیش یوک ماشینی دا یئر آلدیغی کونووی داها سونرا غازی آنتپ ایستیقامتینه دوغرو حرکت ائتدی.
بو آرادا، سوریه میللی اوردوسو عسگرلرینی داشییان اوتوبوس‌لار دا کونوویدا یئر آلدی.
